அந்த முறையும் பேச்சுப் போட்டியில் மாவட்ட அளவில் முதல் பரிசு எனக்கே கிடைத்தது. தனி நடிப்பில் மூன்றாம் பரிசு! தலைமை ஆசிரியர் அறையில் கலர் ஸ்கெட்ச் பேனாக்களைக் கொண்டு இதை அழகான ஓர் அறிவிப்பாக எழுதி, சுவரில் ஒட்டியிருந்தார் டிராயிங் மாஸ்டர். வெராந்தாவில் தலைமை ஆசிரியர் அறையைக் கடந்து போகும்போதெல்லாம் திரும்பிப் பார்த்து, அந்த அறிவிப்பைக் கண்டு மகிழ்ந்து மனசுக்குள் பெருமிதப்பட்டுக்கொண்டிருந்தேன். அதற்காகவே தேவையில்லாமல் அவர் அறையை அடிக்கடி கடந்துகொண்டிருந்தேன் என்றும் சொல்லலாம்.